Euthorax

Euthorax er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).

Utseende 
Middelsstore (3-5,5 millimeter), brune kortvinger. Kroppsformen er temmelig bred. Antennene er korte og kraftige, hodet mye bredere enn langt, firkantet, med ganske små fasettøyne. Pronotum er stort og bredt (tydelig bredere enn dekkvingene), med rundede sider og tilbaketrukne bakhjørner. Dekkvingene har også tydelig uttrukne bakhjørner. Bakkroppen er temmelig bred, beina slanke og middels lange.

Levevis 
Disse billene lever i maurtuer. Billene kan være ganske tallrike i angrepne tuer. Det er uvisst hva de spiser og i hvilken grad de skader maurene de lever sammen med.

Utbredelse 
Slekten er utbredt i den Nye verden, i alle fall fra USA i nord til Paraguay i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Oxypodini Thomson, 1859
 Slekten Euthorax Solier, 1849
 Euthorax alienus (Sharp, 1876)
 Euthorax arizonica (Casey, 1906)
 Euthorax bimaculatus (Bernhauer, 1909)
 Euthorax borgmeieri (Wasmann, 1925)
 Euthorax crinitus (Casey, 1893)
 Euthorax debilis (Wasmann, 1894)
 Euthorax elegantulus (Lynch Arribálzaga, 1884)
 Euthorax gestroi (Bernhauer, 1909)
 Euthorax goeldii (Wasmann, 1896)
 Euthorax ornatus (Casey, 1906)
 Euthorax pictipennis (Kraatz, 1857)
 Euthorax ruficornis Solier, 1849

Kilder

Eksterne lenker 
 

Småkortvinger
Biller formelt beskrevet i 1849
Dyr formelt beskrevet av Antoine Joseph Jean Solier